b'\n_START_ARTICLE_\nHarry Potterin ilmestys\n_START_SECTION_\nMenneisyyden uudelleen keksiminen\n_START_PARAGRAPH_\nBlaken mukaan Harry Potterin tulo osui ajan henkeen. 1990-luvulla englantilaiset palasivat menneisyyteen vasteena teknisten ja yhteiskunnallisten muutosten nopeuteen, tietotulvaan ja muihin vaikeuksiin. Esimerkiksi arkkitehtuurissa uusvanhat talot ovat suosiossa. On kuitenkin voitava rakentaa tulevaisuutta, joka ei vain katso menneeseen. Poliitikot ja kulttuurin kehitt\xc3\xa4j\xc3\xa4t ovat tuoneet tulevaisuuden rakennusaineksia esiin menneisyyden tarjoamin keinoin, jotta ne hyv\xc3\xa4ksytt\xc3\xa4isiin paremmin. Harry Potter -kirjat ovat esimerkkej\xc3\xa4 t\xc3\xa4st\xc3\xa4._NEWLINE_Historiasta tuli muotia 1980-luvulla. Nousukauden my\xc3\xb6t\xc3\xa4 menneisyyden kulttuuri voitiin \xe2\x80\x9dmarkkinoida uusrikkaille ylellisin\xc3\xa4 kulutushy\xc3\xb6dykkein\xc3\xa4\xe2\x80\x9d. T\xc3\xa4m\xc3\xa4 sai historioitsijat, museonhoitajat ja muinaistutkijat \xe2\x80\x9dyritt\xc3\xa4m\xc3\xa4\xc3\xa4n menneisyyden uudelleen luomista nykyisen kulutusyhteiskunnan mukaisiksi \xe2\x80\x93 ja sitten myym\xc3\xa4\xc3\xa4n sit\xc3\xa4\xe2\x80\x9d. Menestyneist\xc3\xa4 historian henkil\xc3\xb6ist\xc3\xa4 tehtiin el\xc3\xa4m\xc3\xa4kertoja. Museot ja koulut opettivat historiaa kokemuksellisesti ja sivuuttivat perinteiset v\xc3\xa4ittelyt tapahtumien syist\xc3\xa4. Televisiossa esitettiin pukudraamojen lomassa sensaatiohakuisia ohjelmia historiallisista tapahtumista._NEWLINE_My\xc3\xb6s 1990-luvun elokuvissa kansakunta n\xc3\xa4ytti katsovan taaksep\xc3\xa4in. Esimerkiksi Nelj\xc3\xa4t h\xc3\xa4\xc3\xa4t ja yhdet hautajaiset tai Bridget Jones \xe2\x80\x93 el\xc3\xa4m\xc3\xa4ni sinkkuna kuvaavat Blaken mukaan poliittisesti valveutumatonta, nautintohakuista el\xc3\xa4m\xc3\xa4\xc3\xa4. Valkoinen brittipop nostalgisoi 1960-lukua. Siirtomaamenneisyyden luoma monikulttuurisuus vei taas englantilaisuutta eri suuntaan. Blaken mukaan t\xc3\xa4st\xc3\xa4 kehityssuunnasta \xe2\x80\x9dtarjoutuu ainakin mahdollisuus m\xc3\xa4\xc3\xa4ritell\xc3\xa4 kansakunta, joka on etnisesti moniarvoinen, maailmanlaajuisesti toimiva ja nykyisyydest\xc3\xa4 tietoinen\xe2\x80\x9d. Harry Potter edustaa t\xc3\xa4t\xc3\xa4. Historialliset kerrontamuodot ja nykyajan kysymykset el\xc3\xa4v\xc3\xa4t siin\xc3\xa4 rinnakkain. Potter-kirjat k\xc3\xa4sittelev\xc3\xa4t sit\xc3\xa4, miten nyky\xc3\xa4\xc3\xa4n ymm\xc3\xa4rret\xc3\xa4\xc3\xa4n lapsuus, aikuisuus ja perhe, mik\xc3\xa4 on koulutuksen ja ty\xc3\xb6n suhde. Lopulta esill\xc3\xa4 ovat kysymykset hyv\xc3\xa4st\xc3\xa4 ja pahasta, yksil\xc3\xb6n ja yhteis\xc3\xb6n vastuusta.\n_START_SECTION_\nKulttuuriteollisuus\n_START_PARAGRAPH_\nKustannusala tarvitsee kirjallisuuspalkintoja myyd\xc3\xa4kseen kirjoja. Blake toteaa, ett\xc3\xa4 n\xc3\xa4in on syntynyt kirjailijoita, jotka kirjoittavat kesken\xc3\xa4\xc3\xa4n samanlaisia vakavia romaaneja, jotka p\xc3\xa4\xc3\xa4sev\xc3\xa4t palkintojen ehdokkaiksi. T\xc3\xa4m\xc3\xa4 \xe2\x80\x9dpalkintokirjallisuuden\xe2\x80\x9d laji on rajoittanut niin kirjoittajien, tuomareiden kuin lukijoidenkin odotuksia. Fantasiakirjallisuutta on ollut vaikea sijoittaa t\xc3\xa4h\xc3\xa4n muottiin. Harry Potter ja Azkabanin vanki oli ehdolla Whitbread-palkintoon, mutta voiton vei Seamus Heaneyn k\xc3\xa4\xc3\xa4nn\xc3\xb6s Beowulfista. Palkinnon tuomarin Anthony Holdenin mielipide kirjojen paremmuudesta oli selv\xc3\xa4. Blaken mukaan Beowulf ja Harry Potter ovat kuitenkin melko samanlaisia. \xe2\x80\x9dMolemmat k\xc3\xa4sittelev\xc3\xa4t sankarillisen yksil\xc3\xb6suorituksen voimaa, urheutta ja itsetuntoa puolustettaessa yhteisi\xc3\xa4 arvoja pahuuden ja ahneuden voimia vastaan.\xe2\x80\x9d Mutta edellinen kuuluu menneisyyteen, j\xc3\xa4lkimm\xc3\xa4inen taas k\xc3\xa4sittelee nykyajan kysymyksi\xc3\xa4._NEWLINE_Blake yhdist\xc3\xa4\xc3\xa4 kirjojen kuvaaman taikuuden ja siihen liitetyn vaistonvaraisuuden Ty\xc3\xb6v\xc3\xa4enpuolueen hallituksen puheisiin, joissa korostettiin luovuuden merkityst\xc3\xa4. Kulttuuriteollisuuden aloista toivottiin talouden pelastajaa ja viihdealan ammatit olivat monien toivealoja. Potter-kirjat saavuttivat kuitenkin suosionsa juuri lukijoiden parissa eik\xc3\xa4 tavaramerkin haltijoiden kampanjoiden avulla. Blaken mukaan maaginen realismi ja muu fantasiakirjallisuus ei pyri realismin tavoin raportoimaan nykyhetken el\xc3\xa4m\xc3\xa4\xc3\xa4, vaan k\xc3\xa4sittelem\xc3\xa4\xc3\xa4n perustavia inhimillisi\xc3\xa4 kysymyksi\xc3\xa4.\n_START_SECTION_\nKuluttaminen\n_START_PARAGRAPH_\nKirjastot ja lukeminen ovat keskeisi\xc3\xa4 Potter-kirjoissa, mutta niin my\xc3\xb6s kirjakaupat ja muu kuluttaminen. J. K. Rowling antaa ymm\xc3\xa4rt\xc3\xa4\xc3\xa4, ettei h\xc3\xa4n juuri pid\xc3\xa4 kaupallisen kirjajulkisuuden ilmi\xc3\xb6ist\xc3\xa4. Kirjoissaan h\xc3\xa4n kuvaa linssilude Gilderoy Lockhartia, jonka kirjalliset ansiot ovat tyhji\xc3\xa4. Julkkistoimittaja Rita Luodiko muuttaa taikav\xc3\xa4lineill\xc3\xa4\xc3\xa4n haastateltavien lausunnot mit\xc3\xa4tt\xc3\xb6miksi uutissutkautuksiksi. Harry Potteria on kiitetty lasten ja etenkin poikien lukutaidon pelastamisesta. Lastenkirjallisuuden myyntiluvut alkoivat kuitenkin nousta jo ennen Potterin tuloa yhdess\xc3\xa4 muiden lapsille suunnattujen tuotteiden myynnin kanssa. L\xc3\xa4nsimaissa tunnettiin huolta lasten lukutaidosta, mik\xc3\xa4 sai vanhemmat ostamaan kirjoja lapsilleen. Toiseksi markkinat alkoivat l\xc3\xa4hesty\xc3\xa4 lapsia kuluttajina. Hitaan v\xc3\xa4est\xc3\xb6nkasvun aikana varakkaisiin perheisiin syntyneill\xc3\xa4 lapsilla oli k\xc3\xa4ytett\xc3\xa4viss\xc3\xa4 enemm\xc3\xa4n vanhempiensa rahaa. Teinikuluttajien rinnalle nostettiin esiteinikuluttajat. Rowlingin kannanoton \xe2\x80\x9dvilli\xc3\xa4 lapsikuluttajuutta\xe2\x80\x9d vastaan voi n\xc3\xa4hd\xc3\xa4 Dudley Dursleyn hahmossa. Dudley ruinaa vanhemmiltaan lahjaksi televisioita ja tietokonepelej\xc3\xa4, joita sitten tuskin k\xc3\xa4ytt\xc3\xa4\xc3\xa4._NEWLINE_Viihde-elektroniikkaa kuluttavat eniten aikuiset. Aikuisuuden ja nuoruuden v\xc3\xa4linen raja on l\xc3\xa4nsimaissa kaventunut. Blaken mukaan saavutetusta aikuisuudesta on vaikea puhua, kun se merkitsee vain huolta ty\xc3\xb6llisyydest\xc3\xa4, velkaantumista ja heikosti jaettuja arvoja. Suurimmat merkitykset liikkuvat ostamisen ymp\xc3\xa4rill\xc3\xa4. Vanhenevat nuoret pitkitt\xc3\xa4v\xc3\xa4t kiinnostustaan videopeleihin, urheiluun, mietoihin huumeisiin ja muuhun kulutuksellisen minuuden tavaraan. Big Brother -sukupolvi ei keskustele politiikasta. Philip Pullman on sanonut haluvansa kirjoittaa juuri lapsille osittain t\xc3\xa4llaisen \xe2\x80\x9dnarsistisen joutavanp\xc3\xa4iv\xc3\xa4isyyden\xe2\x80\x9d v\xc3\xa4ltt\xc3\xa4miseksi. Pullman on todennut, ett\xc3\xa4 juuri lastenkirjat k\xc3\xa4sittelev\xc3\xa4t perimm\xc3\xa4isi\xc3\xa4 kysymyksi\xc3\xa4 ihmisen\xc3\xa4 olemisesta. Blake toteaa, ett\xc3\xa4 osittain siksi Pullmanin ja Rowlingin kirjat ovat aikuisten suosiossa. \xe2\x80\x9dIlman poliittista johtoia tai yhteis\xc3\xb6llisyyden tunnetta kulttuuri on vain kulutusta, ei tekemist\xc3\xa4\xe2\x80\x9d, Blake sanoo. Yhdysvaltalainen sosiologi Robert Putnam on kirjoittanut yhdess\xc3\xa4 tekemisen, yhdistystoiminnan ja politiikkaan osallistumisen v\xc3\xa4henemisest\xc3\xa4. Kasvaneet masennus- ja itsemurhaluvut ovat mahdollisesti yhteydess\xc3\xa4 t\xc3\xa4h\xc3\xa4n kehitysuuntaan. My\xc3\xb6s Harry Potter k\xc3\xa4ytt\xc3\xa4\xc3\xa4 toisinaan tavaroiden ostamista ja urheilua tunneyhteyden korvikkeina \xe2\x80\x93 \xe2\x80\x9dei ihme, ett\xc3\xa4 niin monet lapsenmieliset aikuiset samastuvat h\xc3\xa4neen\xe2\x80\x9d.\n_START_SECTION_\nKristillinen kritiikki ja taikuus\n_START_PARAGRAPH_\nFundamentalistiset kristityt ovat paikoin pit\xc3\xa4neet Harry Potteria uuspakanuuden ja saatananpalvonnan sanansaattajana. 1600-luvun puritaanit Europassa ja Pohjois-Amerikassa laskivat \xe2\x80\x9dtaikuuden\xe2\x80\x9d silkaksi pahuudeksi. Vuoden 1604 laki manauksesta ja taikuudesta m\xc3\xa4\xc3\xa4r\xc3\xa4si kuolemanrangaistuksen n\xc3\xa4ist\xc3\xa4 rikoksista. Noitavainojen avulla taikuus pitk\xc3\xa4lti kitkettiin l\xc3\xa4nsimaisesta kulttuurista. T\xc3\xa4m\xc3\xa4 tuli pohjustaneeksi tieteen nousua. Kansanusko laimentui, keijukaismaailma ajautui v\xc3\xa4hitellen lastenkulttuuriksi. Goottilaisuus ja romantiikka lietsoivat pelon ja ep\xc3\xa4varmuuden h\xc3\xa4m\xc3\xa4r\xc3\xa4\xc3\xa4, mutta Sigmund Freud veti voimakkaan rajan taianomaisen ja todellisen v\xc3\xa4lille v\xc3\xa4itt\xc3\xa4ess\xc3\xa4\xc3\xa4n, ett\xc3\xa4 pelon aiheuttajat asuivat ihmismieless\xc3\xa4. Uskonnolla ei Blaken mukaan olekaan sijaa Harry Potterin maailmassa, joskin kuolemanj\xc3\xa4lkeiseen el\xc3\xa4m\xc3\xa4\xc3\xa4n viitataan. Hyv\xc3\xa4 ja paha ovat kirjoissa melko suhteellisia ja p\xc3\xa4\xc3\xa4llekk\xc3\xa4isi\xc3\xa4kin k\xc3\xa4sitteit\xc3\xa4._NEWLINE_Blaken mukaan Pottereiden kristillinen arvostelu on kristittyjen puolustusvaste maailmassa, jossa he ovat menett\xc3\xa4m\xc3\xa4ss\xc3\xa4 asemiaan. Harry Potter liittyy my\xc3\xb6s aikaan, jossa arkeen sijoittuva fantasia l\xc3\xb6i itsens\xc3\xa4 l\xc3\xa4pi. Monet amerikkalaiset elokuvat ja televisio-ohjelmat toivat yliluonnollista esiin j\xc3\xa4lkikristillisess\xc3\xa4 asiayhteydess\xc3\xa4 \xe2\x80\x93 esimerkiksi Buffy, vampyyrintappaja, Roswell High ja Salaiset kansiot. N\xc3\xa4iss\xc3\xa4 sarjoissa korostetaan asioiden j\xc3\xa4rjenvastaisuutta ja selitt\xc3\xa4m\xc3\xa4tt\xc3\xb6myytt\xc3\xa4. Druidismi, uusnoituus ja wicca ovat nousseet kristillisen perinteen kilpailijoiksi. Erilaisia uushenkisi\xc3\xa4 itsehoitomuotoja v\xc3\xa4ritt\xc3\xa4\xc3\xa4 taikuus. Horoskooppien lis\xc3\xa4ksi naistenlehdiss\xc3\xa4 voi olla taikojen ohjeita. Blaken mukaan taikuudesta puhuminen on menestyksek\xc3\xa4st\xc3\xa4 maailmassa, jossa valta ja varallisuus ovat ep\xc3\xa4tasaisesti jakautuneet. Syrj\xc3\xa4ytetyt k\xc3\xa4\xc3\xa4ntyv\xc3\xa4t helposti sellaisten asioiden puoleen, jotka lupaavat jonkinlaista otetta maailmasta. J. K. Rowling onkin todennut, ett\xc3\xa4 t\xc3\xa4m\xc3\xa4 on kaiken maagisen toiminnan taustalla oleva halu.\n_START_SECTION_\nYhteiskuntaluokat ja uusi Britannia\n_START_PARAGRAPH_\nLuokkaerot englantilaiseen tapaan ovat tarinoissa l\xc3\xa4sn\xc3\xa4. Monet ovat havainenet, ett\xc3\xa4 koulun tuvissa ovat edustettuina ty\xc3\xb6l\xc3\xa4iset (Puuskupuh), itsepintainen alempi keskiluokka (Rohkelikko) ja \xc3\xa4lyllisten ammattien keskiluokka (Korpinkynsi). Luihuinen edustaa ylimyst\xc3\xb6\xc3\xa4, brittil\xc3\xa4isten sis\xc3\xa4oppilaitostarinoiden vakiopahiksia. Tupaj\xc3\xa4rjestelm\xc3\xa4 ei kuitenkaan t\xc3\xa4ysin noudata yksinkertaista luokkajakoa. Blaken mukaan monikulttuurisuuden k\xc3\xa4sittely on my\xc3\xb6s osa Harry Potteria ja sen suosion syit\xc3\xa4. Kirjat kielt\xc3\xa4v\xc3\xa4t j\xc3\xa4rjestelm\xc3\xa4llisesti rasistiset perinn\xc3\xb6llisyysopit, joita monet velhomaailmassa pit\xc3\xa4v\xc3\xa4t yll\xc3\xa4. Kuolonsy\xc3\xb6j\xc3\xa4t saalistavat ja pahoinpitelev\xc3\xa4t ep\xc3\xa4puhtaita tai v\xc3\xa4\xc3\xa4r\xc3\xa4\xc3\xa4n rotuun kuuluvia. Blake vertaa t\xc3\xa4t\xc3\xa4 jalkapallohuligaaneihin, joita johtaa rasistiseksi ja fasistiseksi mainittu British National Party._NEWLINE_Blaken mukaan Harry Potter -ilmi\xc3\xb6 on tehnyt Britannian uudella tavalla tunnetuksi maailmalla. Potter-tarinat liikkuvat sek\xc3\xa4 menneisyydess\xc3\xa4 ett\xc3\xa4 nykyisyydess\xc3\xa4. T\xc3\xa4m\xc3\xa4 yhdistelm\xc3\xa4 on tehnyt mahdolliseksi tarkastella kansallisten ryhmien, sukupuolten ja yhteiskuntaluokkien v\xc3\xa4lisi\xc3\xa4 ristiriitoja nykyp\xc3\xa4iv\xc3\xa4ss\xc3\xa4. Se on my\xc3\xb6s antanut keinon k\xc3\xa4sitell\xc3\xa4 kysymyksi\xc3\xa4 hyv\xc3\xa4ss\xc3\xa4 ja pahasta maagisessa, mutta ei-uskonnollisessa yhteydess\xc3\xa4. Kansakunta n\xc3\xa4ytt\xc3\xa4\xc3\xa4 olevan sinut menneisyytens\xc3\xa4 kanssa, mutta etsii tulevaisuuden mahdollisuuksia.'